**ORDIN nr. 301 din 9 martie 2022**

pentru aprobarea <LLNK 12022 0310BD21 0 10>Procedurii de încadrare în muncă a cetăţenilor ucraineni care provin din zona de conflict armat din Ucraina

**EMITENT:** MINISTERUL MUNCII ŞI SOLIDARITĂŢII SOCIALE

**PUBLICAT ÎN:** MONITORUL OFICIAL nr. 240 din 10 martie 2022

**Data intrarii in vigoare : 10 martie 2022**

**Forma actualizata valabila la data de : 14 martie 2022**

**Prezenta forma actualizata este valabila de la 10 martie 2022 pana la 14 martie 2022**

 Având în vedere prevederile:

 - <LLNK 12022 20180 302 6 74>art. VI alin. (3) şi (4) din Ordonanţa de urgenţă a Guvernului nr. 20/2022 privind modificarea şi completarea unor acte normative, precum şi pentru stabilirea unor măsuri de sprijin şi asistenţă umanitară;

 – <LLNK 12022 15182 301 0 46>Ordonanţei de urgenţă a Guvernului nr. 15/2022 privind acordarea de sprijin şi asistenţă umanitară de către statul român cetăţenilor străini sau apatrizilor aflaţi în situaţii deosebite, proveniţi din zona conflictului armat din Ucraina;

 – Referatului de aprobare nr. 476 din 9.03.2022,

 în temeiul <LLNK 12022 23 20 302 18 54>art. 18 alin. (3) din Hotărârea Guvernului nr. 23/2022 privind organizarea şi funcţionarea Ministerului Muncii şi Solidarităţii Sociale,

 ministrul muncii şi solidarităţii sociale emite următorul ordin:

 ART. 1

 Se aprobă <LLNK 12022 0310BD21 0 9>Procedura de încadrare în muncă a cetăţenilor ucraineni care provin din zona de conflict armat din Ucraina, prevăzută în anexa care face parte integrantă din prezentul ordin.

 ART. 2

 Prezentul ordin se publică în Monitorul Oficial al României, Partea I.

 Ministrul muncii şi solidarităţii sociale,

 Marius-Constantin Budăi

 Bucureşti, 9 martie 2022.

 Nr. 301.

 ANEXA 1

 <LLNK 12022 0310BD21 0 9>PROCEDURĂ

**PROCEDURĂ din 9 martie 2022**

de încadrare în muncă a cetăţenilor ucraineni care provin din zona de conflict armat din Ucraina

**EMITENT:** MINISTERUL MUNCII ŞI SOLIDARITĂŢII SOCIALE

**PUBLICAT ÎN:** MONITORUL OFICIAL nr. 240 din 10 martie 2022

**Data intrarii in vigoare : 10 martie 2022**

**Forma actualizata valabila la data de : 13 martie 2022**

**Prezenta forma actualizata este valabila de la 10 martie 2022 pana la 14 martie 2022**

──────────

 Aprobată prin <LLNK 12022 301 50BD01 0 33>ORDINUL nr. 301 din 9 martie 2022, publicat în Monitorul Oficial, Partea I, nr. 240 din 10 martie 2022.

──────────

 ART. 1

 Cetăţenii ucraineni care provin din zona de conflict armat din Ucraina şi doresc să se încadreze în muncă, dar nu deţin documente care să probeze calificarea profesională sau experienţa în activitate se pot prezenta la agenţiile pentru ocuparea forţei de muncă judeţene, respectiv a municipiului Bucureşti, pentru a fi înregistraţi.

 ART. 2

 Înregistrarea la agenţiile pentru ocuparea forţei de muncă judeţene, respectiv a municipiului Bucureşti se face în baza actului de identitate, paşaportului sau a altui document care atestă identitatea.

 ART. 3

 După înregistrare, persoanele au acces gratuit la serviciile şi măsurile prevăzute de <LLNK 12002 76 12 2S1 0 17>Legea nr. 76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare.

 ART. 4

 În cadrul serviciilor de informare şi consiliere profesională, persoana completează, cu sprijinul şi sub îndrumarea consilierului de orientare în carieră, declaraţia pe propria răspundere, conform modelului prevăzut în anexa la prezenta procedură.

 ART. 5

 Declaraţia prevăzută la art. 4 va fi disponibilă în limba română şi limba ucraineană.

 ART. 6

 După parcurgerea activităţilor din cadrul serviciilor de informare şi consiliere profesională, persoana este mediată în muncă pe un loc de muncă vacant care corespunde calificărilor şi experienţei declarate de aceasta şi primeşte dispoziţia de repartizare în vederea prezentării la angajator.

 ART. 7

 Susţinerea interviului sau probei de lucru se efectuează la angajatorul pentru care persoana a primit dispoziţia de repartizare.

 ART. 8

 În cazul în care cetăţeanul ucrainean contactează direct un angajator, fără a mai solicita serviciile agenţiilor pentru ocuparea forţei de muncă judeţene, respectiv a municipiului Bucureşti, acesta completează declaraţia pe propria răspundere prevăzută la art. 4, împreună cu angajatorul la care urmează să se încadreze.

 ART. 9

 Declaraţia prevăzută la art. 4 stă la baza încheierii contractului de muncă.

 ART. 10

 Modelul declaraţiei prevăzute la art. 4 se publică şi se poate descărca de pe paginile de internet ale Ministerului Muncii şi Solidarităţii Sociale şi Agenţiei Naţionale pentru Ocuparea Forţei de Muncă.

 ART. 11

 Anexa face parte integrantă din prezenta procedură.

 ANEXA 1

 la procedură

\*T\*

\*ST\*

 DECLARAŢIE PE PROPRIA RĂSPUNDERE

 privind îndeplinirea condiţiilor de calificare profesională şi experienţă

 în activitate necesare ocupării locului de muncă

 Subsemnatul ............................ Data naşterii ......................

 Cetăţenia .............. Reşedinţa în România ...........................

 Date de contact: telefon ................... e-mail ..................

 Declar pe propria răspundere, sub sancţiunile prevăzute de Codul penal al României pentru declaraţii neadevărate, că:

 a) Am absolvit:

 [ ] Învăţământ primar

 [ ] Învăţământ gimnazial

 [ ] Şcoală profesională cu calificarea ................

 [ ] Liceu, cu calificarea ...............................

 [ ] Învăţământ superior, cu specializarea ...........................

 b) Deţin următoarele calificări:

 ......................................................................

 c) Am ocupat următoarele locuri de muncă:

 Loc de muncă ocupat ....................... Perioada .............................................

 Loc de muncă ocupat ....................... Perioada .............................................

 Loc de muncă ocupat ....................... Perioada ..............................................

 d) [ ] Da, sunt apt de muncă

 [ ] Nu sunt apt de muncă

 [ ] Da, sunt apt de muncă cu restricţiile ...................................

 e) [ ] Nu am antecedente penale care să fie incompatibile cu activitatea pe care o desfăşor sau urmează să o desfăşor pe teritoriul României

 [ ] Am antecedente penale care sunt incompatibile cu activitatea pe care o desfăşor sau urmează să o desfăşor pe teritoriul României

 f) Vorbesc următoarele limbi: .........................................

 Am completat şi am citit cu atenţie conţinutul declaraţiei de mai sus, fiind conştient de consecinţele săvârşirii infracţiunii de fals în declaraţii prevăzute la <LLNK 12017 0902 2K2 292 36>art. 292 din Codul penal al României, după care am semnat.

 Data ...............

 Semnătura ....................

 ----